অনুবাদ আয়োজন অনুবাদকদের আড্ডা
অনুবাদক ফরহাদ হোসেন মাসুম
ভূ-পৃষ্ঠের দু'মাইল ওপর থেকে নিচের দিকে তাকালে...
...বিস্মিত না হয়ে উপায় থাকে না!
প্রকৃতির কী অপার মহিমা, কী জাঁকজমক! কী ক্ষমতা!
দশ বছর আগে, প্ল্যানেট আর্থ নামে একটা টিভি অনুষ্ঠানে...
...আমরা অনেক বিস্ময় মেলে ধরেছিলাম।
কিন্তু আজ, অনেক কিছু পাল্টে গেছে।
এখন আমরা এই পৃথিবীর প্রাণের চিত্র একদম নতুন করে দেখাতে পারি।
প্রাণীদেরকে আপনাদের আরো কাছে নিয়ে আসতে পারি।
এবং বন্যপ্রাণীদের কিছু নাটক প্রথমবারের মত মঞ্চস্থ করতে পারি।
কিন্তু আরো কথা আছে।
আমাদের গ্রহটাও পাল্টে গেছে।
এই বন্য পরিবেশ কখনোই এখনকার মত এতটা ভঙ্গুর আর মূল্যবান ছিলো না।
প্রাকৃতিক বিশ্বের এই নাজুক অবস্থায়...
...আমরা এই বিশ্বের প্রতিটি কোণায় উঁকি দেবো।
এই প্রাণবন্ত গ্রহটার মহান সম্পদগুলো আবিষ্কার করবো।
আর দেখবো, টিকে থাকার জন্য প্রাণীরা কতটা বেপরোয়া হতে পারে।
শেষে, আমাদের শহরের দিকেও তাকাবো।
দেখবো, পৃথিবীর সবচেয়ে নতুন বাসস্থানে প্রাণ কিভাবে মানিয়ে নিয়েছে।
পেশ করছি, প্ল্যানেট আর্থ ২।
ওয়েবসাইট www.onubadokderadda.com
ফেসবুক পেইজ fb.com/onubadokder.adda
ফেসবুক গ্রুপ fb.com/groups/onubadokder.adda
পৃথিবীতে দ্বীপের সংখ্যা লক্ষ লক্ষ।
প্রত্যেকটাই যেন একেকটা আলাদা বিশ্ব।
এই জীবিত পৃথিবীর ক্ষুদ্র ক্ষুদ্র সংস্করণ যেন।
দুর্গম এসব দ্বীপে টিকে থাকার সংগ্রাম...
...পৃথিবীর অন্য সকল প্রাণীর প্রতিকূলতার স্বাক্ষর বহন করে।
পানামা উপকূলের প্রান্তে এসকুদো'র ছোট্টো দ্বীপে...
...তিন-আঙুলওয়ালা পিগমি স্লথের বাস।
এটা একটা নর (পুরুষ)। এখানকার জীবনে সে বেশ অভ্যস্ত।
ম্যানগ্রোভ থেকে সে খাবার জন্য যথেষ্ট পাতা পেয়ে যায়।
দুশ্চিন্তা করার মত কোনো শিকারীও এখানে নেই।
দ্বীপের জীবন নিশ্চিন্ত মনে হলেও...
...একটা মূল্য ঠিকই চুকাতে হয়।
পিগমি স্লথের সংখ্যা মাত্র কয়েকশো।
আর ওর একটা সঙ্গী দরকার।
ডাকটা বেশ মনে লাগার মত।
একটা মাদী স্লথ ডাকছে।
আছে আশেপাশেই কোথাও।
একটা স্লথের জন্য এই প্রতিক্রিয়াটা বেশ দ্রুত।
সমস্যা হচ্ছে, মাঝখানে বেশ গভীর জলাশয় আছে।
তো, উষ্ণ রক্তের কোনো স্লথ এই পরিস্থিতিতে কী করবে?
সাঁতরাবে, নিঃসন্দেহে।
এটাই কি সেই মেয়েটা?
সে গতি বাড়ানোর সর্বোচ্চ চেষ্টা করলো।
কিন্তু, এটা সেই মেয়েটা নয়।
ওর সন্তান আছে।
সন্তান চলে যাওয়ার আগে সে আর প্রজনন করবে না।
ওতে আরো ছয় মাস বাকি।
দ্বীপের স্বর্গীয় জীবনেও সীমাবদ্ধতা আছে।
কিন্তু ওর বেশি দূরে থাকারও উপায় নেই।
দুনিয়াতে যত পিগমি স্লথ আছে, তাদের সকলেই...
...এই দ্বীপে বাস করে, যার আয়তন নিউ ইয়র্কের সেন্ট্রাল পার্কের চেয়ে বেশি না।
দ্বীপের আকার তার বসবাসকারীদের ওপর ব্যাপক প্রভাব ফেলে।
ইন্দোনেশিয়ার কমোডো দ্বীপ।
ড্রাগনদের বাসস্থান।
দশ ফুট লম্বা, এবং অসাধারণ ১৫০ পাউন্ড ওজন।
এরা পৃথিবীর সবচেয়ে বিশাল সরীসৃপ।
দ্বীপে এত বড় শিকারী বেশ দুর্লভ।
কিন্তু ৪ মিলিয়ন বছর ধরে কমোডো ড্রাগন এখানে রাজত্ব করছে।
দেখে মনে হয়, এমন দানবের জন্য এত ছোটো দ্বীপে খাদ্য পাওয়া যাবে না।
কিন্তু সরীসৃপেরা যেহেতু শীতল রক্তের প্রাণী...
...তাই, মাংসাশী স্তন্যপায়ীর ১০% খাবার হলেই ওদের চলে।
একবার খেলে ওদের এক মাসের চাহিদা মিটে যায়।
ওরা এতোই সফল যে ওদের প্রতিযোগিতা শুধুমাত্র নিজ প্রজাতির কারো সাথেই।
আর এখানে ওদের সংখ্যা প্রায় ২০০০।
এই দানবটা অবশ্য খাবার খুঁজছে না, সঙ্গী খুঁজছে।
মাদী ড্রাগনরা বছরে শুধুমাত্র একবার যৌনমিলনে আকৃষ্ট হয়।
এই মাদীটার ইচ্ছা আছে মনে হচ্ছে।
ভালোই চলছে এখন পর্যন্ত।
কিন্তু নরটা আরেকজনের এলাকায় এসে পড়েছে।
আরেকটা বিশাল নরের ধারণা, সেই এই রাজ্যের রাজা।
যেহেতু দ্বীপে জায়গা কম, তাই এলাকায় টান পড়তে পারে।
আর তাই, ঝগড়া লেগেই থাকে।
ড্রাগন সমাজে আকারই শেষ কথা।
তবে প্রতিদ্বন্দ্বীরা একই আকারের হলে অবশ্য ফলাফল অনুমান করা যায় না।
পেশীবহুল লেজ হাতুড়ির মত আঘাতে সক্ষম।
আর দাঁতগুলোও মাংস কাটার ছুরির মত ধারালো।
প্রত্যেকেই তার প্রতিদ্বন্দ্বীকে উল্টে দেয়ার চেষ্টা করছে।
হেরে গেলো (আগন্তুক)।
শুধু সবচেয়ে শক্তিশালী ড্রাগনই যৌনমিলনের অধিকার রাখে।
ছোট্ট দ্বীপের সীমিত খাদ্য এবং স্থান প্রায়ই তীব্র প্রতিযোগিতার জন্ম দেয়।
কিন্তু কিছু দ্বীপের আকার বিশাল।
যেন ক্ষুদ্র মহাদেশ।
এখানে প্রাণের নিরীক্ষা এবং বিবর্তনের সুযোগ তৈরি হয়।
মাদাগাস্কার, বৃহৎ দ্বীপগুলোর মধ্যে অন্যতম।
সবচেয়ে পুরনোগুলোর মধ্যে একটাও বটে।
এটা আফ্রিকা থেকে ১২০ মিলিয়ন বছর আগে আলাদা হয়ে গিয়েছিলো।
সময় এবং বিচ্ছিন্নতার সাথে সাথে এর প্রাণীরা অভিযোজিত হয়েছে...
...যাতে বাসস্থানের সব স্তরের সুবিধা ভোগ করা যায়।
এই দ্বীপে প্রায় আড়াই লাখ ভিন্ন ভিন্ন প্রজাতি আছে।
...যাদের অধিকাংশই অন্য কোথাও পাওয়া যায় না।
এরা বানর নয়, লেমুর।
একটা নির্দিষ্ট পূর্বপুরুষ থেকে প্রায় ১০০ প্রজাতির উদ্ভব হয়েছে।
সর্ববৃহৎটা হচ্ছে ইন্দ্রি; এরা গাছ থেকে নামে না বললেই চলে।
বেশ ছোটো আকৃতির আংটি-লেজ লেমুর দল বেঁধে বনের মেঝে চষে বেড়ায়।
ফলের সন্ধানে।
ক্ষুদ্রাকৃতির বাঁশ-লেমুর অন্য কিছু খায় না, বাঁশ ছাড়া।
যেহেতু প্রতিদ্বন্দ্বী কম, তাই...
...লেমুরের দল এই দ্বীপের সকল পরিবেশেই কলোনি তৈরির স্বাধীনতা পেয়েছে।
এমনকি সবচেয়ে প্রতিকূল পরিবেশেও।
এই বাচ্চা সিফাকার সামনে কঠিন জীবন অপেক্ষা করছে।
সে মাদাগাস্কারের সবচেয়ে শুষ্ক এবং শত্রুভাবাপন্ন পরিবেশে জন্ম নিয়েছে।
এখানে টিকে থাকতে হলে ওকে অনেক কিছু শিখতে হবে।
এই কাঁটাযুক্ত বন আসলে মরুভূমির মত।
এখানে বৃষ্টি হয় খুব কম, জল-অন্নের যোগাড়ও বেশ কষ্টের।
এক গাছ থেকে আরেক গাছে যাওয়াও বিপদজনক।
এখানে প্রায় সব গাছেই হিংস্র কাঁটা লাগানো।
ওর মা গাছের একদম ওপরে কচি পাতা খুঁজছে।
এরাই পরিবারের প্রয়োজনীয় জল-অন্নের যোগান দেয়।
তিন মাস বয়সে এসে বাচ্চাটাকে আবিষ্কারের নেশায় পেয়েছে।
খুব শীঘ্রই ওকে নিজের খেয়াল নিজেকেই রাখতে হবে।
কিন্তু আপাতত মায়ের পিঠই সই।
সে যদি এই বনের অদ্ভুত উপায়গুলো শিখে নিতে পারে...
...তাহলে সে মাদাগাস্কারের একটা কোণায় নিজের রাজ্য স্থাপন করতে পারবে।
দ্বীপের জীবনযাত্রা প্রাণীদেরকে ভিন্ন কিছু করতে উদ্বুদ্ধ করে।
আর কিছু দ্বীপে, সেটার কোনো বিকল্প নেই।
কিছু দ্বীপ তো এখনো তৈরি হচ্ছে...
...আগ্নেয়গিরির মাধ্যমে।
কিছু বিস্ফোরিত হয়।
আর কিছু গলিত শিলার নদী বইয়ে দেয়।
লাভা!
গত ৫০ বছরে, ১০টি নতুন আগ্নেয় দ্বীপ তৈরি হয়েছে।
নতুন এবং প্রত্যন্ত এই দ্বীপগুলো অধিবাসীদের জন্য বেশ দুর্গম।
আর যারা পৌঁছেই যায়, তারা দেখে যে এখানে বসবাস বেশ দুরুহ।
এটার নাম ফার্নান্দিনা।
প্রশান্ত মহাসাগরে, গ্যালাপেগাস দ্বীপগুলোর একটা।
এটা নতুন, এর আগ্নেয়গিরি এখনো সক্রিয়। বেশ নির্জন জায়গা!
আশেপাশের সাগর কিন্তু প্রাণবৈচিত্র্যে সমৃদ্ধ।
আর এই দুই জগতের মাঝামাঝিতে বসত করে খুব অদ্ভুত এক সরীসৃপ...
সমুদ্রগামী ইগুয়ানা।
এরা তৃণভোজী।
যেহেতু ডাঙায় খাদ্য খুব কম, তাই এই ইগুয়ানারা সাগরের তলদেশে চারণ করে।
বড় নরগুলো ৩০ মি. গভীরে যেতে পারে, শ্বাস ধরে রাখতে পারে আধ ঘণ্টা পর্যন্ত।
৭০০০ ইগুয়ানা আছে শুধু এই ফার্নান্দিনাতেই।
সমুদ্র থেকে ডাঙায় পুষ্টি নিয়ে আসার মাধ্যমে...
...ইগুয়ানারা অন্যান্য প্রাণীদেরকেও সাহায্য করে।
কাঁকড়াগুলো এদের পিঠের মরা চামড়া খায়।
বিনিময়ে ইগুয়ানাদেরকে পরিচ্ছন্নতার সেবা দেয়।
পাশাপাশি, ছোটো সরীসৃপেরা বিরক্তিকর মাছিদেরকে নির্মূল করে।
তবে এই দ্বীপের সব সম্পর্কই এতো বন্ধুত্বপূর্ণ নয়।
সামুদ্রিক ইগুয়ানারা বালিতে ডিম পাড়ে।
জুনে ডিম ফুটে বের হওয়া বাচ্চারা বেশ ঝুঁকির মুখে থাকে।
ওদেরকে সাগরের পাড়ে বয়স্কদের কাছে যেতে হবে।
কিন্তু মাঝের রাস্তাটা বেশ বিপদজনক।
দৌড়বিদ সাপ (Racer Snake).
সাপের দল সুযোগ হারিয়েছে।
কিন্তু আরো বাচ্চা ফুটছে।
আর এবার, সাপের দল সতর্ক হয়ে গেছে।
ভুরিভোজের জন্য এটাই বছরের শ্রেষ্ঠ সময়।
সমতল ভূমিতে বাচ্চা ইগুয়ানারা সাপকে পেছনে ফেলতে পারে।
কিন্তু অন্যরা ফাঁদ পেতে লুকিয়ে আছে।
আরেকটা বাচ্চা এই ভয়ংকর দুনিয়ার প্রথম দৃশ্য চাক্ষুষ করলো।
সাপের চোখ খুব একটা ভালো না, কিন্তু ওরা নড়াচড়া সনাক্ত করতে পারে।
বাচ্চাটা সাহস করে মাটি কামড়ে থাকলে হয়তো বেঁচে যেতে পারে।
অলৌকিক মুক্তি!
সৌভাগ্যবান বাচ্চারা নিজস্ব জীবনযাত্রা শেখা শুরু করবে...
...যা এই শত্রুভাবাপন্ন দ্বীপে খুবই জরুরি।
যদিও সামুদ্রিক ইগুয়ানারা দক্ষ সাঁতারু...
...তবু ওরা খোলা সমুদ্রে যেতে পারে না।
তবে সমুদ্র যতই উত্তাল হোক, পাখিদেরকে আটকে রাখতে পারে না।
উদ্দাম হাওয়া আর নিম্ন তাপমাত্রার ফলে...
...নিউজিল্যান্ডের সাব-এন্টার্কটিক এই দ্বীপটা বেশ প্রতিকূল; বিশেষ করে শীতকালে।
সংক্ষিপ্ত গ্রীষ্ম এলে তাপমাত্রাটা বাড়ে, হাওয়ার দমক কমে আসে।
তখন অতিথিরা আসে।
শীত ফেরার আগেই যাতে বাচ্চা দিতে পারে।
এরা হচ্ছে স্নেয়ার পেঙ্গুইন।
শিয়ারওয়াটার'রাও আসে।
জায়গাটা আঁতুড়ঘর হিসেবে দারুণ, কারণ কোনো শিকারীই এখানে আসতে পারেনি।
শীঘ্রই দ্বীপটা পাখি দিয়ে ভরে যায়।
প্রত্যেকেই সংক্ষিপ্ত প্রজনন ঋতুর পূর্ণ লাভ ওঠাতে ব্যস্ত।
অবশ্য সবার সঙ্গী থাকে না।
একটা নর বুলার'স এলবাট্রস তার সঙ্গীর অপেক্ষা করছে।
বছরে ৬ মাস ওরা আলাদা কাটায়, সমুদ্র চষে বেড়ায়।
এখানে আসে প্রজনন করতে।
কিন্তু এ বছর মেয়েটা দেরি করছে।
না, এটা ওর গার্লফ্রেন্ড না।
অন্যেরা আসে, যায়।
ঘড়ির কাঁটা টিকটিক করছে।
মেয়েটা জলদি না এলে বাচ্চা জন্ম দিতে দেরি হয়ে যাবে।
প্রত্যেক সকালে শিয়ারওয়াটারগুলো বাচ্চাদের জন্য খাবার আনতে চলে যায়।
অন্য কারো তো কোনো সমস্যা হচ্ছে না।
শিয়ারওয়াটারগুলো ফেরার মানে হচ্ছে, আরেকটা ব্যর্থ দিন চলে গেলো।
এই দ্বীপে ৩ মিলিয়ন পাখি আছে।
কিন্তু সে ঐ একজনকেই চায়।
এলো কি?
অবশেষে!
প্রথমে, সে একটু রাগ দেখালো।
কিন্তু বেশিক্ষণ না।
একে অপরকে বিশেষ নৃত্যের মাধ্যমে অভিবাদন জানালো; এটা অনেক বছর ধরে অনুশীলন করা।
কাজ অনেক বাকি! শীত আসার আগেই বাচ্চা পালতে হবে।
কিন্তু ৬ মাসের বিরহের পর, কিছু কাজ একটু রয়েসয়েই করতে হয়।
উষ্ণ ক্রান্তীয় অঞ্চলের দ্বীপগুলোতে অবশ্য ঋতুভেদে তেমন তারতম্য হয় না।
সিশেলস, পূর্ব আফ্রিকার উপকূল ছাড়িয়ে এই দ্বীপটি...
...সকল পাখির জন্য অভয়ারণ্য, সারা বছর জুড়েই।
ফেয়ারি টার্নস'রা তো এখানকার স্থায়ী বাসিন্দা।
এদের কাছে বাসার সংজ্ঞা বেশ উদার।
খোলামেলা গাছের ডালও সই।
ডিমে তা দিতে হলেও খুব সতর্কতার সাথে চড়তে হয়।
বছরে একবার নডি'রা আসে।
এরা অবশ্য বাসা বানায়। আর পাইসোনিয়া গাছ...
...এদের বাচ্চাদেরকে কিছুটা কম বিপদজনক শৈশবের ব্যবস্থা করে দেয়।
এই দ্বীপে বাসা বানানোটা বেশ সহজ মনে হয়।
কিন্তু এই সৌন্দর্যের পেছনে একটা কুৎসিত চিত্র আছে।
সিশেলস ফোডি বেশ দ্রুতই পাহারাহীন ডিম সাবাড় করে দেয়।
ও বোঝে যে কিছু একটা ঘাপলা আছে, কিন্তু তবু সে ডিমে তা দিতে চায়।
নডি'দেরও ঝামেলা হয়।
বাড়ন্ত বাচ্চার গায়ে পাইসোনিয়া গাছের আঠাযুক্ত বীজগুলো লেগে যায়।
বীজগুলোতে আংটাও থাকে।
যাবার সময় গায়ে লেগে থাকা বীজগুলো ওরা অন্যান্য দ্বীপে নিয়ে যায়।
মাঝে মাঝে পাইসোনিয়া গাছ একটু বেশিই সাফল্যের পরিচয় দেয়।
ডানার শক্তি যাচাই করতে গিয়ে বাচ্চা মাটিতে পড়ে গেলে...
...বীজ দিয়ে ঢেকে যেতে পারে।
শৃঙ্খলিত এবং ভারে কাহিল!
নিজেকে মুক্ত করতে না পারলে বাচ্চাটা ক্ষুধায় মারা পড়বে।
পাইসোনিয়া হয়তো বীজ পাঠাতে ব্যর্থ হলো।
কিন্তু শীঘ্রই তার শেকড় নতুন সার পাবে।
এজন্যেই কেউ কেউ পাইসোনিয়াকে পাখি-শিকারী-বৃক্ষ বলে।
ফেয়ারি টার্ন আরেকটা ডিম পেড়েছে।
আর তাই, খাবার ঢালার মত আরেকটা মুখ হয়েছে।
এই বাচ্চাটা ভাগ্যবান।
ও বড় হতে হতে পাইসোনিয়ার বীজগুলো ছড়িয়ে যাবে।
অর্থাৎ, বিপদটাও দূর হবে।
দ্বীপের সবচেয়ে আরামদায়ক দৃশ্যটাও...
...এখানকার অধিবাসীদের জন্য প্রতিকূলতা নিয়ে আসে।
কিন্তু সবচেয়ে বড় প্রতিকূলতা হলো পরিবর্তন।
ভারত মহাসাগরের ক্রিসমাস দ্বীপ।
অনেক মিলিয়ন বছর ধরে এই প্রত্যন্ত দ্বীপে কাঁকড়ারা রাজত্ব করেছে।
ওদের পূর্বপুরুষ সাগর থেকে এসেছিলো।
কিন্তু ওদের অধিকাংশই এখন ডাঙায় মানিয়ে নিয়েছে।
এতজন একসাথে থাকার পরেও তারা বেশ মিলেমিশে থাকে।
ওরা ক্ষুদ্র আদর্শ কাঁকড়া সমাজের মালী এবং ব্যবস্থাপক।
বছরে একবার ওদেরকে বংশবিস্তারের জন্য সাগরে ফিরে যেতে হয়।
আর লাক কাঁকড়ার পদযাত্রা পৃথিবীর অন্যতম দর্শনীয় একটি দৃশ্য।
ওরা সংখ্যায় ৫০ মিলিয়ন।
এটার জন্য এই দ্বীপ বেশ বিখ্যাত হয়ে গেছে।
কিন্তু সাম্প্রতিক বছরগুলোতে...
...অনেক মিলিয়ন লাল কাঁকড়া সাগরে পৌঁছুতে পারছে না।
একটা অনুপ্রবেশকারী চলে এসেছে এখানে।
হলুদ উন্মাদ পিঁপড়া!
জাহাজ থেকে পালিয়ে চলে আসা এই পিঁপড়াগুলোর শিকারী না থাকায়...
...অনিয়ন্ত্রিত অবস্থায় এরা বিশাল কলোনি তৈরি করেছে।
যখন পদযাত্রী লাল কাঁকড়া ওদের এলাকায় চলে আসে...
...পিঁপড়াগুলো আক্রমণ করে বসে।
কাঁকড়ার চোখে-মুখে এসিড ছুঁড়ে মারে ওরা।
কাঁকড়াদের কোনো প্রতিরক্ষা ব্যবস্থা নেই।
অন্ধ এবং হতভম্ব হয়ে ওরা মৃত্যুমুখে পতিত হয়।
মানুষই এখানে এই অনুপ্রবেশকারী পিঁপড়াগুলো নিয়ে এসেছে।
আর এখন মানুষকেই এদেরকে নিয়ন্ত্রণ করতে হচ্ছে।
বিচ্ছিন্ন এই গোষ্ঠীগুলো হয়তো মিলিয়ন বছর ধরে শান্তিতে বিবর্তিত হয়।
কিন্তু যখন নতুন সমস্যা আসে, সেটা সামলাতে হিমশিম খেতে হয়।
যতগুলো প্রজাতিই সাম্প্রতিক সময়ে বিলুপ্ত হয়েছে...
... তাদের প্রায় ৮০%ই দ্বীপের বাসিন্দা।
পৃথিবীর ওপর আমাদের প্রভাব এখন অন্য যে কোনো সময়ের চেয়ে বেশি।
কিন্তু কিছু দ্বীপ এতোই দুর্গম যে বেশি মানুষের পদচিহ্ন সেখানে পড়েনি।
যেমন, যাভোডভস্কি দ্বীপ।
মহান দক্ষিণ মহাসাগরে এটির অবস্থান।
উত্তাল সাগর দিয়ে সে ঘেরা তো বটেই...
...সে নিজেও সক্রিয় এক আগ্নেয়গিরি।
জীবন কাটানোর জন্য সবচেয়ে কঠিন জায়গা এটা।
অবশ্য চিনস্ট্র্যাপ পেঙ্গুইন হলে ভিন্ন কথা!
পানিতে পর্যাপ্ত খাবার আছে ঠিকই, কিন্তু তার জন্য পেঙ্গুইনদেরকে প্রাণ বাজি ধরতে হয়।
জীবন এখানে অত্যন্ত বিপদজনক।
কিন্তু আগ্নেয়গিরিতে থাকার কিছু সুবিধাও আছে।
এর উত্তাপে আশেপাশের বরফ সবচেয়ে দ্রুত গলে যায়।
এবং জানুয়ারিতে, অর্থাৎ এন্টার্কটিকের মধ্য গ্রীষ্মে...
...দ্বীপটা পাখির ছানায় ভরে যায়।
বাবা-মা পালা করে ওদেরকে পাহারা দেয়...
...যতদিন না ওরা নিজেকে সামলাতে পারছে।
এই মায়ের বাচ্চাগুলো ক্ষুধার্ত, কিন্তু ওর কাছে আর কোনো খাবার নেই।
ওদের টিকে থাকা নির্ভর করছে বাবা খাবার নিয়ে ফেরার ওপর।
কেউ কেউ ফেরে না।
স্কুয়া'র দল কলোনিতে আক্রমণ করে, ছানাদেরকে ছিনিয়ে নেয়ার জন্য।
মা ওদেরকে ছেড়ে যেতে পারবে না।
সব ঠিক হয়ে যাবে, যদি বাবা জলদিই ফিরে আসে।
সে তীরের ৫০ মাইল দূরে মাছ ধরছিলো।
কিন্তু এখন, সে আর বেশি দূরে নেই।
যদিও সাগরের সকল বাবা-মা'র জন্য সবচেয়ে কঠিন ধাপটা এখনো বাকি।
ছোটো নখ দিয়ে যতটা সম্ভব সে আঁকড়ে ধরার চেষ্টা করছে।
এই যাত্রীদের জন্য এটা হচ্ছে ব্যস্ত প্রহর।
কারো কারো দিন অত্যন্ত জঘন্য কেটেছে।
বাবাকে এখন বাসার দিকে দু মাইল হাঁটতে হবে।
আর পেটভর্তি খাবারসহ কাজটা সহজ নয়।
এটা পৃথিবীর সবচেয়ে বড় পেঙ্গুইন কলোনি।
কিন্তু সে যেহেতু প্রতি দুদিনে একবার এই ভ্রমণ করে...
...চোখ বন্ধ করে নিজের গন্তব্যে যাওয়া ব্যাপার না।
একতাই বল - কথাটা সত্যি।
কিন্তু এতো বেশি একতা হলে নিজের বাসা খুঁজে পেতে ঝামেলা হবেই।
মা এখনো অপেক্ষা করছে।
ওর বাচ্চারা ক্ষুধায় মরছে।
বধির করে দেয়া এই হট্টগোলের মধ্যেও সে তার স্ত্রীর কণ্ঠ চিনতে পারে।
অবশেষে...
দুটো বাচ্চাই পেট পুরে খেতে পারবে।
মাথা নাচিয়ে স্বীকৃতি জানিয়ে মা এবার বিদায় নিলো।
এবার মায়ের খাদ্য সংগ্রহের পালা।
ভয়ানক যাত্রার মূল্য চুকিয়ে ওরা এই অভয়ারণ্য কিনে নিয়েছে।
আমাদের কাছে দৃশ্যটা হয়তো স্বর্গীয়...
কিন্তু দেড় মিলিয়ন পেঙ্গুইনের কাছে এটাই একমাত্র আশ্রয়।
দ্বীপ জিনিসটাকে প্রত্যন্ত এবং গুরুত্বহীন মনে হতে পারে।
কিন্তু ওরা পৃথিবীর সবচেয়ে মূল্যবান কিছু বন্য প্রাণীর বাসস্থান।
৩...........২...........১.........
যাভোডভস্কি দ্বীপে শ্যুটিং করাটা সিরিজের সবচেয়ে কঠিন অংশ ছিলো।
সফলতা নিশ্চিত করার জন্য এন্টার্কটিক বিশেষজ্ঞ জেরোম পনসেইকে ডাকা হয়েছিলো।
দ্বীপে পা রাখা কয়েকজনের মধ্যে তিনি অন্যতম।
এন্টার্কটিকার গোটা এলাকাটাই আসলে খুব একটা ঘুরে দেখা হয়নি।
আর এটা পৃথিবীর সবচেয়ে উত্তাল সমুদ্র।
সাত দিন, সাত রাত সমুদ্রে কাটানোর পর...
...ওরা গন্তব্যের প্রথম দেখা পেলো।
গোটা বছরের পরিকল্পনার পর দৃশ্যটা জাদুময় মনে হচ্ছে।
জেগে উঠলাম, আর ঐ তো আগ্নেয়গিরি!
ঐ যে যাভোডভস্কি।
যে অভিযাত্রীরা জায়গাটা আবিষ্কার করেছিলো, ওরা সালফার গ্যাসের দুর্গন্ধের কথা...
...প্রতারণাপূর্ণ সাগর, আর অনেক পেঙ্গুইনের কথা বলেছিলো।
মনে হচ্ছে, তেমন কিছুই পাল্টায়নি।
ড্রোন দিয়ে সবদিক দেখার পর দ্বীপে ওঠার একটাই নিরাপদ জায়গা পাওয়া গেছে।
ও বলছে, ঐ পাথুরে দেয়ালই নাকি সেই জায়গা!
টিকে থাকার জন্য সবকিছু নিয়েই টিমকে উঠতে হবে।
এই যে, পেঙ্গুইন।
নৌকা আশেপাশে থাকলেও ওদেরকে সব সাথেই রাখতে হবে।
অর্থাৎ, ব্যাপক পরিমাণের যন্ত্রপাতি ওঠাতে হবে এদিক দিয়ে।
এদেরকে ডাকো, হাত লাগাক।
অধিক সন্ন্যাসীতে গাঁজন নষ্ট।
সারাদিন ধরে জিনিসপাতি দ্বীপে তুললো ওরা।
কিন্তু দ্বীপে এতো পেঙ্গুইন থাকাতে ঝামেলা বেড়েই চললো।
সবচে' কঠিন কাহিনী হলো, এদের ভেতর দিয়ে যাওয়া।
আর যেদিকেই তাকান, পেঙ্গুইনের অভাব নাই।
অবশেষে, তাঁবু খাটানোর পালা।
ওরা ঘেরাও করা জায়গা বেছে নিলো, যাতে স্থানীয়দের ঝামেলা না হয়।
কিন্তু যেহেতু অধিকাংশ পেঙ্গুইনই আগে কখনো মানুষ দেখেনি...
...তাই, খুব আগ্রহী হয়ে এসে উঁকিঝুঁকি মেরে গেলো।
নাক গলানো প্রতিবেশী!
টীম পেঙ্গুইনের প্রাত্যাহিক জীবন শ্যুট করতে চললো...
... যা দেখলো, তাতে চক্ষু ছানাবড়া।
খাঁড়িটা পার করলেই গা শিরশির করে ওঠে, কারণ...
...আমি কখনো এক জায়গায় এতো প্রাণী দেখিনি।
পুরাই মাথা নষ্ট!
গ্ল্যাস্টনবিউরি উৎসবের মত।
যদ্দূর দেখা যায়, শুধু সাদা-কালো পেঙ্গুইন ঘুরে বেড়াচ্ছে।
এটা পেঙ্গুইনদের স্বর্গ, আর এটাই দেখাতে হবে।
শুরুটা বেশ ছিলো।
কিন্তু এখানে ভাগ্য দ্রুত পাল্টে যেতে পারে।
# গ্রীষ্মকাল... #
- ১০ মিনিটে সব ঋতুর স্বাদ। - ম্মম!
তুষার গলার সাথে সাথে অপ্রত্যাশিত সমস্যা হাজির হলো।
আমরা ইচ্ছে করে এখানে তাঁবু গেড়েছিলাম, কারণ এখানে পেঙ্গুইনরা আসে না।
এখন বুঝেছি, কেন ওরা এখানে বাসা বাঁধে না।
পানির ঝাপ্টা আর বন্যার জন্য!
তো, আমরা এখন আক্ষরিক অর্থেই একটা ডোবাতে।
শুধু কাদা হলেও কথা ছিলো।
এদের মধ্যে কয়েকজন, মাছ ধরতে যাওয়ার সময়...
...আমার তাঁবুটাকে টয়লেট হিসেবে ব্যবহার করে।
শুনতে শুনতে অভ্যস্ত হয়ে গেছি, সারারাত ধরে শুধু টুপটাপ শব্দ হয়।
কিন্তু দেখতেই পাচ্ছেন, যন্ত্রপাতির ওপরেও ওরা কম্মো সাবাড় করেছে।
বাতাসের দিক পাল্টালে মনে পড়ে যে ওরা সক্রিয় আগ্নেয়গিরির ওপরে তাঁবু গেড়েছে।
এই প্রথম সালফারের গন্ধ পেলাম। পেঙ্গুইনের গন্ধ থেকে মুক্তি পেলাম অন্তত।
গন্ধটা ধুয়ে যাচ্ছে।
এরা যদি সমুদ্রের দিকে দৌড় লাগায়...
...তাহলে জেরোম'কে জলদিই নৌকাসহ ডাকতে হবে।
যাভোডভস্কিতে শ্যুটিং এর প্রতিদিন নতুন নতুন ঝামেলা আসছিলো।
এবার, তুমুল ঝড় দ্বীপে আঘাত হানলো।
এতক্ষণে টীম বুঝলো যে পেঙ্গুইনদের জীবন কতটা কষ্টের!
বাচ্চাদেরকে খাওয়ানোর জন্য এদের প্রচেষ্টা দেখে আবেগাক্রান্ত না হয়ে উপায় থাকে না।
বিশাল বিশাল ঢেউ আসছে।
পেঙ্গুইনরা এগুলোতে চড়ে এসে পাথরে জোরসে ধাক্কা খাচ্ছে।
মাঝে মাঝেই কিছু পেঙ্গুইন ধাক্কা খেয়ে ১৫ মিটার পর্যন্ত উঠে যাচ্ছে, চিন্তার বাইরে!
কিছু পেঙ্গুইন তো এভাবে মারা যাচ্ছেই, নিশ্চিত।
বিকেলবেলায় তীরটা যেন মৃত্যু আর ধ্বংসের মঞ্চে পরিণত হয়।
চরম তাণ্ডব!
খুবই মর্মান্তিক।
ওরা তীরে ওঠার জন্য এতো চেষ্টা করছে!
পা ভাঙছে, রক্ত ঝরছে।
খুবই হৃদয়বিদারক।
পেঙ্গুইনদেরকে কী সহ্য করতে হয়, সেটা দেখার পর...
...টীমকেও একই পরিস্থিতিতে পড়তে হলো।
দ্বীপ থেকে নামার সময়।
আরেকটা ঝড় আসছে, তাই ওরা এখনই সুযোগ নেবে বলে ঠিক করলো।
দুই ঢেউয়ের মাঝে অল্প সময়ের মধ্যেই জেরোমকে আসাযাওয়া করতে হবে।
নইলে যোডিয়াক উল্টে যাবে।
সবাই মুখ থুবড়ে পড়বে।
এই গেলো প্রথম বাক্স।
যা তুলতে গোটা দিন লেগেছিলো...
এখন কয়েক মিনিটেই নামাতে হবে। ওদিকে ঢেউ বড় হয়ে যাচ্ছে।
তাদের সুযোগ হাতছাড়া হয়ে যাচ্ছে।
দ্যাখো দেখি ঢেউটা!
যন্ত্রপাতি চলে গেছে। এবার যাত্রীদের পালা।
মেয়েটা চলে যাচ্ছে, তাই না?
প্রযোজক চলে গেছে। আমাদেরকে সাঁতরে যেতে হবে!
ভাগ্য ভালো, সেটার প্রয়োজন পড়েনি।
নিরাপদে উঠে চলে গেলো ওরা, নিয়ে গেলো কখনো না ভোলার মত স্মৃতি...
...যে বিশ্বের শেষ প্রান্তের দ্বীপে জীবন কতটা কঠিন হতে পারে।
পরবর্তী পর্বে...
...আমরা পৃথিবীর সর্বোচ্চ চূড়াগুলোতে উঠবো; চমৎকার, কিন্তু ভয়ংকর জগত আবিষ্কার করবো।
যেখানে শুধু সবচে' দুর্দান্ত প্রাণীরা বাস করতে পারে।
জীবন দেখবো পৃথিবীর ছাদে...
...পর্বতে।
অনুবাদক ফরহাদ হোসেন মাসুম
অনুবাদ আয়োজন অনুবাদকদের আড্ডা
ওয়েবসাইট www.onubadokderadda.com
ফেসবুক পেইজ fb.com/onubadokder.adda
ফেসবুক গ্রুপ fb.com/groups/onubadokder.adda